เทศกาลกินปูไม่รู้หมดรึยัง รู้แต่พักนี้ไปทานแถวชายทะเลบางขุนเทียนบ่อยมากค่า คราวนี้มาลองร้านเรืองฤทธิ์ ซึ่งได้ข่าวมาว่าเมนูผัดผงกะหรี่นี่เด็ดมากเนื่องจากเจ้าของร้านเป็นญาติกับสมบูรณ์โภชนา

การเดินทาง เลี้ยวซ้ายจากพระราม 2 เข้าถนนชายทะเลบางขุนเทียน แล้วตรงลึกเข้าไปประมาณ 8 กิโลเมตร ก็จะเห็นป้ายร้านเรืองฤทธิ์มีปูตัวใหญ่อยู่ทางด้านขวามือ ก็เลี้ยวเข้าไปได้เลยค่ะ

ตัวร้านตกแต่งแบบบ้านๆตามสไตล์ร้านซีฟู้ดในบริเวณเดียวกัน เดินเข้าไปคุณเจ้าของและกัปตันของทางร้านก็เดินมาต้อนรับพร้อมกับเลือกโต๊ะให้ก่อน จากนั้นก็ไปเลือก
- ปูทะเล (คราวนี้เลือกทานแบบตัวละ 4 ขีด ตัวละ 460 บาท จะได้ทานได้หลายๆอย่างค่ะ) ให้กัปตันเลือกให้ 2 ตัว ตัวนึงทำผัดผงกะหรี่ อีกตัวทำทอดพริกเกลือ
- กุ้งขาว (โลละ 500 บาท) สั่งมา 1 โล แบ่งครึ่งนึงลวก อีกครึ่งนึงทอดพริกเกลือ
- ปลาบู่ (ขีดละ 80 บาท) ตัวที่เลือก 7 ขีดสั่งทำนึ่งซีอิ๊ว
- ปลากระพง ตัวใหญ่มากกก ขายเป็นตัว ตัวละ 430 บาท
จากนั้นก็กลับไปสั่งอาหารอย่างอื่นที่โต๊ะ มาดูกันดีกว่าค่ะว่าแต่ละอย่างเป็นยังไง
- ปูผัดผงกะหรี่ (ตัวละ 460 บาท) อร่อยมากกสมคำล่ำลือค่ะจานนี้ คุณกัปตันเลือกปูได้แน่นมาก เครื่องผัดผงกะหรี่ก็ให้เยอะและรสชาติดีสุดๆเลยค่ะ กินไปกินมาไม่พอ เลยสั่งเพิ่มอีก 1 ตัว ไม่ผิดหวังจริงๆค่ะ
- ปูทอดพริกเกลือ (ตัวละ 460 บาท) จานนี้รสชาติโอเคค่ะ แฉะไปนิด ส่วนตัวชอบผัดผงกะหรี่มากกว่า
- กุ้งขาวลวก (250 บาท) สดมากค่ะ แต่ละตัวไม่ใหญ่มาก
- กุ้งขาวทอดพริกเกลือ (300 บาท) ไม่ได้ชิมเลยค่ะ คิดว่ารสชาติน่าจะเหมือนปูพริกเกลือ
- ปลาบู่นึ่งซีอิ๊ว (560 บาท) เนื้อปลาสดมากกก แต่น้ำซีอิ๊วไม่ค่อยถูกปาก ไม่รู้ทางร้านใส่อะไรมีรสขมๆนิดๆ
- ปลากระพงทอดราดน้ำปลา (430 บาท) ตัวใหญ่มากก ทอดกรอบนอกนุ่มใน ทานจนไม่เหลือซากปลาความเป็นปลา
- เอ็นหอยผัดฉ่า รสชาติจัดจ้านดีค่ะ เอ็นหอยก็สด อร่อยค่ะ
- ปลาหมึกย่าง จานนี้ไม่ได้ชิมอีกแล้ว แหะๆ
- หอยจ๊อ โอเคนะคะ มันหมูไม่เยอะ รสชาติดี แต่ไม่ค่อยแน่นเท่าไหร สู้ของเปียอู๋โภชนาไม่ได้

มีบัตรลดของทางร้านลดอีก 10% ค่ะ โดยรวมแล้วประทับใจมากโดยเฉพาะปูผัดผงกะหรี่ และปลากระพงทอดราดน้ำปลาค่ะ